|  |  |
| --- | --- |
| UKMERGĖS RAJONO savivaldybės | |
| **TARYBA** | |
|  | |
| **SPRENDIMAS** | |
| **DĖL UKMERGĖS RAJONO SAVIVALDYBĖS TARYBOS 2018 M. RUGSĖJO 20 D. SPRENDIMO NR. 7-231 „DĖL uab „UKMERGĖS ŠILUMA“ bazinių ŠILUMOS KAINŲ DEDAMŲJŲ nustatymo ANTRIESIEMS bazinės kainos galiojimo metams“ PAKEITIMO** |
|  | |
| 2021 m. birželio d. Nr. | |
| Ukmergė | |
|  | |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, Lietuvos Respublikos šilumos ūkio įstatymo 32 straipsnio 7 dalies 2 punktu ir 9 punktu, Valstybinės kainų ir energetikos kontrolės komisijos 2009 m. liepos 18 d. nutarimu Nr. O3-96 patvirtinta Šilumos kainų nustatymo metodika, Valstybinės energetikos reguliavimo tarybos 2021 m. gegužės 21 d. sprendimu Nr. O3E-605 „Dėl UAB „Ukmergės šiluma“ šilumos kainų dedamųjų perskaičiavimo“, Ukmergės rajono savivaldybės taryba n u s p r e n d ž i a:

Pakeisti Ukmergės rajono savivaldybės tarybos 2018 m. rugsėjo 20 d. sprendimą Nr. 7-231 „Dėl UAB „Ukmergės šiluma“ bazinių šilumos kainų dedamųjų nustatymo antriesiems bazinės kainos galiojimo metams“ ir išdėstyti jį nauja redakcija:

1. Nustatyti UAB „Ukmergės šiluma“ šilumos kainų dedamąsias (be PVM) antriesiems bazinės kainos galiojimo metams:

1.1. šilumos (produkto) gamybos vienanarę kainą:

* 1. 1. šilumos (produkto) gamybos vienanarės kainos, išreiškiamos formule 1,62 + THG,KD, dedamąsias:

1.1.1.1. vienanarės kainos pastoviąją dedamąją – 1,62 ct/kWh;

1.1.1.2. vienanarės kainos kintamąją dedamąją – THG,KD;

1.1.2. šilumos (produkto) gamybos vienanarę kainą už rezervinės galios užtikrinimo paslaugą – 0,17 ct/kWh;

1.2. šilumos (produkto) gamybos (įsigijimo) šilumos kainos dedamąsias:

1.2.1. vienanarės kainos, išreiškiamos formule 1,11 + TH,KD, dedamąsias:

* + - 1. vienanarės kainos pastoviąją dedamąją – 1,11 ct/kWh;

1.2.1.2. vienanarės kainos kintamąją dedamąją – TH,KD;

1.2.2. dvinarės kainos dedamąsias:

* + - 1. pastoviąją dedamąją (šilumos srauto vidutinei galiai) – 8,05 Eur/kW per mėnesį;
      2. pastoviąją dedamąją (atitinkamai vartotojų grupei) – 8,75 Eur/mėn.;

1.2.2.3. kintamąją dalį – TH, KD;

1.3. šilumos perdavimo kainas:

1.3.1. vienanarės kainos, išreiškiamos formule 0,79 + THT KD, dedamąsias:

1.3.1.1. vienanarės kainos pastoviąją dedamąją – 0,79 ct/kWh;

1.3.1.2. vienanarės kainos kintamąją dedamąją – THT,KD;

1.3.2. dvinarės kainos dedamąsias:

1.3.2.1. pastoviąją dalį (už suvartotos šilumos srauto vidutinę galią) – 5,79 Eur/kW per mėnesį;

1.3.2.2. pastoviąją dalį (atitinkamai vartotojų grupei) – 5,29 Eur/mėn.;

1.3.2.3. kintamąją dalį (už suvartotos šilumos kiekį) – THT,KD;

1.4. mažmeninio aptarnavimo vartotojams kainą pasirinktinai: jei vartotojas pasirinko mokėti už kiekvieną realizuotą šilumos kilovatvalandę – 0,08 ct/kWh, jei vartotojas pasirinko mokėti kaip pastovų (mėnesio) užmokestį – mažmeninio aptarnavimo bazinis pastovus (mėnesio) užmokestis 0,63 Eur/mėn/kW arba mažmeninio aptarnavimo bazinis pastovus (mėnesio) užmokestis 0,58 Eur/mėn.

1.5. Dedamųjų THG,KD, TH,KD, THT,KD, TH formulės:

|  |  |  |
| --- | --- | --- |
| Eil. Nr. | Dedamoji | Formulė |
| 1. | Šilumos (produkto) gamybos vienanarės kainos kintamoji dedamoji | T HG,KD = 0,04 + ((31566 x pHG,d) + (2254 x pHG,b1)) x 100 / 52472529 |
| 2. | Šilumos (produkto) gamybos (įsigijimo) vienanarės kainos kintamoji dedamoji | T HG,KD = 0,03 + ((31566 x pHG,d) + (2254 x p HG,b1) + (16000000 x pHP / 100)) x 100 / 68472529 |
| 3. | Šilumos perdavimo kainos kintamoji dedamoji | THT,KD = 0,08 + (10796761 x TH) / 57675768 |
| 4. | Šilumos (produkto) gamybos (įsigijimo) vienanarė kaina | TH = 1,11 + TH,KD |

*čia:*

pHG,d – gamtinių dujų kaina (Eur/MWh),

pHG,b – medienos kilmės biokuro kaina (Eur/tne),

pHP – įsigytos šilumos kaina (ct/kWh).

1.6. Paskirstyti 12 mėn. laikotarpiui dėl šilumos kainoje įskaitytų ir faktiškai patirtų sąnaudų kurui ir šilumai įsigyti neatitikties 2017 m. lapkričio 1 d. – 2018 m. kovo 31 d. laikotarpiu gautas 283,28 tūkst. Eur papildomas pajamas, mažinant šilumos kainą 0,49 ct/kWh.

1.7. Paskirstyti 12 mėn. laikotarpiui Ukmergės miesto, Dukstynos kaimo ir Deltuvos miestelio vartotojams per šilumos kainos dedamųjų galiojimo laikotarpį nuo 2016 m. sausio 1 d. iki 2016 m. gruodžio 31 d. dėl papildomos dedamosios taikymo gautas 3,70 tūkst. Eur papildomas pajamas, ir dėl šilumos kainoje įskaitytų ir faktiškai patirtų sąnaudų kurui ir šilumai įsigyti neatitikties 2017 m. sausio 1 d. – 2017 m. spalio 31 d. laikotarpiu gautas 36,57 tūkst. Eur papildomas pajamas, iš viso 40,27 tūkst. Eur papildomai gautas pajamas, mažinant šilumos kainą 0,07 ct/kWh.

1.8. Paskirstyti 12 mėn. laikotarpiui Šventupės gyvenvietės vartotojams per papildomos dedamosios taikymo laikotarpį nuo 2016 m. sausio 1 d. iki 2016 m. gruodžio 31 d. nesugrąžintas vartotojams 0,30 tūkst. Eur papildomas pajamas, ir dėl šilumos kainoje įskaitytų ir faktiškai patirtų sąnaudų kurui įsigyti dydžių neatitikties 2017 m. sausio 1 d. – 2017 m. spalio 31 d. laikotarpiu susidariusias 8,84 tūkst. Eur nesusigrąžintas sąnaudas, iš viso 8,54 tūkst. Eur nesusigrąžintas sąnaudas, didinant šilumos kainą 0,40 ct/kWh.

1.9. Paskirstyti 12 mėn. laikotarpiui UAB „Ukmergės šiluma“ iš UAB „Miesto energija“ perimto ilgalaikio turto 2010 m. spalio 1 d. – 2019 m. gruodžio 31 d. laikotarpiu susidariusias 401,90 tūks. Eur nusidėvėjimo (amortizacijos) sąnaudas ir 183,85 tūkst. Eur investicijų grąžą, iš viso 585,75 tūkst. Eur nesusigrąžintas sąnaudas, didinant šilumos kainą 1,02 ct/kWh.

2. Pripažinti netekusiu galios Ukmergės rajono savivaldybės tarybos 2018 m. rugsėjo 20 d. sprendimą Nr. 7-231 „Dėl UAB „Ukmergės šiluma“ bazinių šilumos kainų dedamųjų nustatymo antriesiems bazinės kainos galiojimo metams”.

3. Sprendimas įsigalioja 2021 m. liepos 1 d.

Savivaldybės meras

Projektą parengė:

Turto ir įmonių valdymo skyriaus vedėja Daiva Gladkauskienė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“.

|  |
| --- |
| Forma patvirtinta Ukmergės rajono savivaldybės  administracijos direktoriaus 2017 m. rugsėjo 27 d.  įsakymu Nr. 13-1536 |
| **UKMERGĖS RAJONO SAVIVALDYBĖS TARYBOS SPRENDIMO PROJEKTO** |
| **„DĖL UKMERGĖS RAJONO SAVIVALDYBĖS TARYBOS 2018 M. RUGSĖJO 20 D. SPRENDIMO NR. 7-231 „DĖL uab „UKMERGĖS ŠILUMA“ bazinių ŠILUMOS KAINŲ DEDAMŲJŲ nustatymo ANTRIESIEMS bazinės kainos galiojimo metams“ PAKEITIMO“** |

**AIŠKINAMASIS RAŠTAS**

|  |
| --- |
|  |
| 2021 m. birželio 7 d. |
| Ukmergė |
|  |

**1. Sprendimo projekto rengimo pagrindas:** Lietuvos Respublikos vietos savivaldos įstatymo 16 straipsnio 2 dalies 37 punktas, Lietuvos Respublikos šilumos ūkio įstatymo 32 straipsnio 7 dalies 2 punktas ir 32 straipsnio 2 ir 9 punktai.

**2. Sprendimo projekto tikslas ir esmė:**

Valstybinės kainų ir energetikos kontrolės komisija (Komisija) 2017 m. rugpjūčio 17 d. nutarimu Nr. O3E-365 „Dėl uždarosios akcinės bendrovės „Ukmergės šiluma“ šilumos bazinės kainos dedamųjų nustatymo“ patvirtino 3 metų laikotarpiui (iki 2020 m. rugpjūčio 31 d.) UAB „Ukmergės šiluma“ šilumos bazinės kainos dedamąsias UAB „Ukmergės šiluma“ vartotojams.

Ukmergės rajono savivaldybės taryba 2018 m. rugsėjo 20 d. sprendimu Nr. 7-231 „Dėl UAB „Ukmergės šiluma“ bazinių šilumos kainų dedamųjų nustatymo antriesiems bazinės kainos galiojimo metams“ nustatė UAB „Ukmergės šiluma“ šilumos bazinės kainos dedamąsias antriesiems bazinės kainos galiojimo metams.

Lietuvos Respublikos šilumos ūkio įstatymo 32 straipsnio 9 punkte numatyta, kad Valstybinei energetikos reguliavimo tarybai (VERT) priėmus sprendimą dėl šilumos kainų dedamųjų nustatymo, Savivaldybės taryba, atsižvelgiant į Valstybinės energetikos reguliavimo tarybos nutarime nurodytas pastabas, ne vėliau kaip per 30 kalendorinių dienų turi nustatyti šilumos kainų dedamąsias įmonei. Valstybinė energetikos reguliavimo taryba 2021 m. gegužės 21 d. nutarimu Nr. O3E-605 „Dėl UAB „Ukmergės šiluma“ šilumos kainų dedamųjų perskaičiavimo“ pateikė pastabas dėl Savivaldybės tarybos 2018 m. rugsėjo 20 d. sprendimu Nr. 7-231 UAB „Ukmergės šiluma“ nustatytų šilumos kainų dedamųjų. Pažymėtina, kad Savivaldybės tarybai nenustačius šilumos kainos dedamųjų per 30 kalendorinių dienų, Valstybinė energetikos reguliavimo taryba priims sprendimą nustatyti kainos dedamąsias vienašališkai.

Valstybinės energetikos reguliavimo tarybos perskaičiuotos projekcinės (gegužės mėn.) šilumos kainos dedamosios: pastovioji šilumos kainos dedamoji mažėja nuo šiuo metu galiojančios 2,03 ct/kWh iki 1,98 ct/kWh, t.y. 0,05 ct/kWh, kintamoji kainos dedamoji taip pat mažėja 0,05 ct/kWh, nuo galiojančios 3,34 ct/kWh iki 3,29 ct/kWh. Apskaičiuotos papildomos dedamosios (dėl faktinių kuro bei šilumos įsigijimo kainų skirtumo) mažina šilumos kainą Ukmergės miesto, Dukstynos km. ir Deltuvos mst. vartotojams -0,56 ct/kWh, Šventupės gyv. vartotojams mažina kainą -0,09 ct/kWh. Įvertinta papildoma dedamoji dėl iš UAB „Miesto energija“ perimto ilgalaikio turto nusidėvėjimo (amortizacijos) bei investicijų grąžos didina šilumos kainą abiems vartotojų grupėms (Ukmergės, Dukstynos km., Deltuvos mst. ir Šventupės gyv. vartotojams) – 1,02 ct/kWh. Galutinė perskaičiuota 2-ųjų metų projekcinė (gegužės mėn.) šilumos kaina Ukmergės miesto, Deltuvos mst., Dukstynos km. vartotojams didėtų 0,36 ct/kWh, nuo galiojančios 5,37 c/kWh iki 5,73 Eur ct/kWh., Šventupės gyvenvietės vartotojams šilumos bazinė 2-ųjų metų kaina sudarytų 6,20 ct/kWh, t.y. padidėtų 0,83 ct/kWh nuo galiojančios 5,37 ct/kWh.

Vadovaujantis Šilumos kainų nustatymo metodika apskaičiuotos papildomos dedamosios (dėl kuro kainų bei šilumos įsigijimo kainų skirtumo papildomai gautos pajamos ir/ar nesusigrąžintos sąnaudos) už 2017 m. sausio – 2017 m. spalio mėn. laikotarpį ir, kadangi šiuo laikotarpiu galiojo dvi atskiros šilumos kainos Ukmergei ir Šventupei, todėl šios apskaičiuotos papildomos dedamosios įvertintos pagal atskiras vartotojų grupes: Ukmergės miesto, Dukstynos k., Deltuvos mst. vartotojams ir atskirai Šventupės gyv. vartotojams. Šios papildomos dedamosios galios 12 mėn. laikotarpį. Kol įmonei bei vartotojams nebus su(si)grąžintos visos atskirų šilumos kainų galiojimo laikotarpiu susidariusios bet negrąžintos sąnaudos/pajamos, tol bus skaičiuojamos atskiros šilumos kainos šioms dviems vartotojų grupėms.

Nustatomos šilumos kainos skaičiavimų detalizacija ir paaiškinimai yra pateikiami prie aiškinimojo rašto pridedamoje VERT pažymoje.

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):** Nėra.

**4. Sprendimui įgyvendinti reikalingos lėšos ir galimi finansavimo šaltiniai:** Nėra.

**5. Priėmus sprendimą laukiami rezultatai, galimos pasekmės:** Patvirtinus sprendimo projektą, bazinė 2-ųjų metų projekcinė (gegužės mėn.) šilumos kaina Ukmergės miesto, Deltuvos mst., Dukstynos km. vartotojams didėtų 0,36 ct/kWh, nuo galiojančios 5,37 c/kWh iki 5,73 Eur ct/kWh., Šventupės gyvenvietės vartotojams šilumos bazinė 2-ųjų metų kaina sudarytų 6,20 ct/kWh, t.y. padidėtų 0,83 ct/kWh nuo galiojančios 5,37 ct/kWh.

**6. Priimtam sprendimui įgyvendinti reikalingi papildomi teisės aktai (priimti, pakeisti, panaikinti):** Nereikalingi.

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:** -.

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:** -.

**9. Sekretoriatas priimtą sprendimą pateikia\*:** Valstybinė energetikos reguliavimo tarybai [info@vert.lt](mailto:info@vert.lt), UAB „Ukmergės šiluma“, Turto ir įmonių valdymo skyriui.

**10. Aiškinamojo rašto priedai:**

1. UAB „Ukmergės šiluma“ teikiamos šilumos bazinės kainos perkaičiavimo suvestiniai duomenys, 1 lapas.

2. Valstybinės energetikos reguliavimo tarybos 2021 m. gegužės 21 d. nutarimas Nr. O3E-605 „Dėl UAB „Ukmergės šiluma“ šilumos kainų dedamųjų perskaičiavimo“, 3 lapai.

3. Valstybinės enegetikos reguliavimo tarybos Šilumos ir vandens departamento Šilumos kainų ir investicijų skyriaus 2021-05-14 d. pažyma „Dėl UAB „Ukmergės šiluma“ šilumos kainų dedamųjų perskaičiavimo ir karšto vandens kainų dedamųjų nustatymo“, 50 lapų.

Turto ir įmonių valdymo skyriaus vedėja Daiva Gladkauskienė

\* Jeigu sprendimas turi būti pateikiamas ne dokumentų valdymo sistemos „Kontora“ naudotojams, nurodomas gavėjo elektroninio pašto adresas.